**ROMÂNIA**

**JUDEȚUL SUCEAVA**

**MUNICIPIUL CÂMPULUNG MOLDOVENESC**

**CONSILIUL LOCAL**

**HOTĂRÂREA NR. 67**

**din 03 mai 2023**

**privind aprobarea participării municipiului Câmpulung Moldovenesc, în calitate de membru fondator, la înființarea Organizației de Management al Destinației Bucovina, la nivel regional, a Statutului acesteia, precum și desemnarea reprezentantului Municipiului Câmpulung Moldovenesc în cadrul Adunării Generale a Organizației de Management al Destinației Bucovina**

Consiliul Local al municipiului Câmpulung Moldovenesc, întrunit în ședința extraordinară din data de 03 mai 2023;

Având în vedere:

 -Referatul de aprobare al primarului municipiului Câmpulung Moldovenesc, înregistrat la nr. 16382 din 03.05.2023;

 -Raportul de specialitate al Direcției economice din cadrul primăriei municipiului Câmpulung Moldovenesc, înregistrat la nr. 16383 din 03.05.2023;

 -Raportul de specialitate al Compartimentului juridic din cadrul primăriei municipiului Câmpulung Moldovenesc, înregistrat la nr. 16384 din 03.05.2023;

 -Raportul de specialitate al Compartimentului CNIPT din cadrul primăriei municipiului Câmpulung Moldovenesc, înregistrat la nr. 16385 din 03.05.2023;

 -Avizul Comisiei de specialitate a Consiliului Local;

 -Invitația Consiliului Județean Suceava, înregistrată la nr. 16120 din 28.04.2023;

 -Prevederile Ordonanței Guvernului nr.26/2000 cu privire la asociații și fundații cu modificările și completările ulterioare;

 -Legea nr. 273/2006 privind finanțele publice locale cu modificările și completările ulterioare;

 -Dispozițiile Ordonanței Guvernului nr.58/1998 privind organizarea și desfășurarea activității de turism în România, cu modificările și completările ulterioare și ale Ordinului ministerului antreprenoriatului și turismului nr. 1293/2022 privind aprobarea Procedurii de avizare a organizațiilor de management al destinației;

În temeiul art. 129 alin. (2) lit. e), alin. 4 lit. a) şi alin. (9) lit. c), art. 140 alin. (1) și art. 196 alin. (1) lit. a) din Ordonanța de Urgență nr. 57/2019 privind Codul administrativ, cu modificările și completările ulterioare,

**HOTĂRĂȘTE:**

**Art.1.**(1)Se aprobă participarea Municipiului Câmpulung Moldovenesc, în calitate de membru fondator, la înființarea asociației ORGANIZAȚIA DE MANAGEMENT AL DESTINAȚIEI BUCOVINA, la nivel regional, împreună cu Organizația de Management al Destinației „Suceava –Orașul Cetății de Scaun”, Organizația de Management al Destinației „Țara Dornelor”, Organizația de Management al Destinației Sucevița-Putna, Camera de Comerț și Industrie Suceava, Regia Autonomă „Aeroportul Ștefan cel Mare”, Asociația „Produs în Bucovina”, Direcția Silvică Suceava, Municipiul Fălticeni, Orașul Gura Humorului, Orașul Siret, Comuna Coșna, Comuna Frumosu, Comuna Fundu Moldovei, Comuna Moldovița, Comuna Panaci, Comuna Pojorâta, Comuna Sadova, Comuna Vama, și Comuna Vatra Moldoviței.

 (2)Se aprobă contribuția Municipiului Câmpulung Moldovenesc la bugetul minim al Organizației de Management al Destinației Bucovina cu suma de 2000 euro, echivalentul în lei la data depunerii, din capitolul 87.02.04. - „Turism”.

**Art.2.**Se aprobă Statutul Organizației de Management al Destinației Bucovina, conform anexei care face parte integrantă din prezenta hotărâre.

**Art.3.**Se împuternicește primarul municipiului Câmpulung Moldovenesc, să semneze Statutul Organizației de Management al Destinației Bucovina, precum și orice alte înscrisuri necesare constituirii asociației.

**Art.4.**Se desemnează primarul municipiului Câmpulung Moldovenesc, domnul Mihăiță Negură, în calitate de reprezentant al Municipiului Câmpulung Moldovenesc în Adunarea Generală a Organizației precum și în Consiliul Director.

**Art.5.**Primarul Municipiului Câmpulung Moldovenesc, prin Direcția Economică și Compartimentul CNIPT, va aduce la îndeplinire prevederile prezentei hotărâri.

|  |  |  |
| --- | --- | --- |
| **PREŞEDINTE DE ŞEDINŢǍ,** **Flutur Florica** |  | **Contrasemnează:****SECRETAR GENERAL****AL MUNICIPIULUI****Erhan Rodica** |